คนไข้มีอาการเป็นริดสีดวงภายในและมีตุ่มที่ขอบทวาร 2 ตุ่มขาวและดำลักษณะเหมือนสิวอุดตันจะมีโอกาสเป็นฝีคัณฑสูตรได้ไหมคับ ไม่มีอาการเจ็บและอักเสบเป็นมาหลายเดือนแล้ว
สวัสดีค่ะ ตุ่มที่ขอบรูทวารหนัก อาจเป็น1. ริดสีดวงทวาร- ริดสีดวงชนิดภายใน หากเป็นไม่มาก เราจะมองไม่เห็น อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ แต่หากเป็นมาก ก็จะเห็นหัวริดสีดวงยื่นออกมาที่รูทวารหนัก เห็นเป็นตุ่มหรือติ่งเนื้อได้- ริดสีดวงชนิดภายนอก จะเห็นเป็นตุ่มหรือติ่งเนื้อสีชมพูคล้ำออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้เจ็บหรือปวดได้หากเสียดสีหรือนั่งทับ2. แผลปริขอบทวารหนัก ซึ่งเกิดจากการมีอุจจาระแข็ง ทำให้บาดเยื่อบุผิวทวารหนักจนเป็นแผล หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้3. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง มักไม่มีอาการอะไร เป็นโรคติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไรสำหรับฝีคัณฑสูตร เป็นฝีที่เกิดข้างในทวารหนัก แต่เกิดการกัดเซาะของหนองจนเป็นโพรงข้างใน และกลายมาเป็นฝีที่บริเวณร่องก้น อาการคือจะปวดข้างในทวารหนัก โดยเฉพาะเวลาถ่ายอุจจาระ และจะมีอาการบวมและปวดตรงบริเวณรอบๆ รูทวารหนัก มีน้ำเหลืองหรือหนองซึมออกจากรูที่ผิวหนังบริเวณใกล้กับทวารหนัก และมักมีไข้ร่วมด้วย ดังนั้น การที่มีแค่ตุ่มที่ขอบทวารหนัก โดยที่ไม่มีอาการอื่นๆ ก็ไม่ใช่ลักษณะของฝีคัณฑสูตรค่ะเพื่อให้การวินิจฉัยที่แน่นอน ก็ควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปแคะ แกะ เกาตุ่มดังกล่าวค่ะ หรือหากมีท้องผูกบ่อยๆ ก็ต้องพยายามอย่าให้ท้องผูก ไม่เบ่งถ่ายอุจจาระ และไม่นั่งถ่ายอุจจาระนานไปค่ะ